section_heading: Reprezentativna karijera
paragraph_text: Nakon nastupa za njemačke U18, U19, U20 i U21 reprezentacije, Gündoğan je pozvan u seniorsku reprezentaciju u kolovozu 2011. uoči prijateljske utakmice protiv Brazila. Igrač nije ušao u igru tako da je za Njemačku debitirao 11. listopada 2011. u domaćoj 3:1 pobjedi protiv Belgije (kvalifikacije za EURO 2012.) Prije tog debija za Elf, İlkay Gündoğan je imao mogućnost nastupanja za Tursku, domovinu njegovih roditelja, ali igrač se odlučio za Njemačku gdje se rodio.